नक्सलग्रस्त क्षेत्र के विकास में तेजी पर दिया गया बल
टुंडी| नक्सलग्रस्तइलाकों में जमीनी स्तर पर विकास की गति देने को लेकर प्रशासन ने कदम बढ़ाया है। इसी कड़ी के तहत टुंडी के पारस बानी, पलमा, बस्ती कुलही, नवादा, बांधडीह, झिनाकी, बाघमारा, डंडतांड़, पोस्टमारा, बड़ा नागपुर, छोटा नागपुर, बेगनरिया, देव पहाड़, झगरु, कोलाहीर गांव के विधवा सम्मान पेंशन योजना के अलावे छूटे इंदिरा गांधी वृद्धावस्था पेंशन के योग्य लाभुकों का आवेदन प्राप्त किया जा रहा है। छूटे लोगों का राशन कार्ड बनाने की प्रक्रिया में प्रशासन ने गति प्रदान की है। बृहस्पतिवार को पणन पदाधिकारी रामेश्वर झा ने पश्चिमी टुंडी के मनियाडीह, जीतपुर, मछियारा, फतेहपुर, कोलहर, पूर्वी टुंडी के रूपेण, जमडीहा एवं केंदुवाटांड़ गांव का प्राप्त आवेदन पर अनुशंसा कर बीपीएल लोगों को चिन्हित कर उक्त आवेदन को जिला में अग्रसारित किया गया।
hin_Deva hin_Deva